Diari Oficial de la Generalitat Valenciana


Sumari del DOGV 9304, del 23-03-2022 (2022/2362)

RESOLUCIÓ de 16 de març de 2022, del director general de l'Institut Valencià de la Joventut, per la qual es fa pública la convocatòria del programa d'oferta concertada, en la modalitat Viu l'Estiu, per a 2022.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9304

Data del DOGV
:   23-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/2362


Data del document
:   16-03-2022

Organisme emissor
:   Institut Valencià de la Joventut

Tipus de document
:   Resolució

Correcció d'errades

Anàlisi jurídica

RESOLUCIÓ de 16 de març de 2022, del director general de l'Institut Valencià de la Joventut, per la qual es fa pública la convocatòria del programa d'oferta concertada, en la modalitat Viu l'Estiu, per a 2022. [2022/2362]  
L'article 49.1.25 de l'Estatut d'Autonomia de la Comunitat Valenciana atribueix a la Generalitat competència exclusiva en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut, té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats. Igualment, aquesta regulació persegueix garantir la participació i la corresponsabilitat de les persones joves en la presa de decisions, i fomentar al màxim els espais de trobada i de debat.  
  
L'article 4 de la Llei 15/2017 assenyala que, a més dels drets reconeguts en altres normes a les persones joves, com a grup demogràfic amb necessitats específiques, se'ls reconeix el dret a l'oci i al benestar, entre altres.  
Entre les funcions atribuïdes a l'Institut Valencià de la Joventut, l'article 7 d'aquesta llei esmenta les de fomentar i donar suport al voluntariat juvenil, i potenciar l'acreditació de les habilitats i les competències adquirides en realitzar-les, i posen a la seua disposició la Xarxa Valenciana d'Oci Educatiu per a la realització d'activitats d'oci educatiu, socials, culturals, esportives, mediambientals i de temps lliure que permeten el desenvolupament integral de la joventut i que eduquen en hàbits de participació i en valors de compromís i integració social.  
  
El títol II del Decret 86/2015, de 5 de juny, del Consell, estableix les normes relatives a les activitats de temps lliure infantil i juvenil, i el títol V, concretament els articles 61 i 63, detalla quins són els fins dels albergs i els campaments juvenils, respectivament.  
  
En la vigent Estratègia Valenciana de Joventut, els albergs i campaments juvenils incideixen en el compliment dels objectius 1.6.2, 2.3.1, 2.4.2, 3.1.3 i 3.1.4 de manera directa.  
Entre les finalitats dels albergs i els campaments juvenils, estan la de proporcionar les seues instal·lacions a entitats prestadores de serveis a la joventut per al compliment dels seus fins i objectius específics, així com oferir els serveis d'acampada als grups juvenils i les entitats que els sol·liciten, i facilitar a la gent jove la pràctica d'activitats de caràcter cultural i recreatiu en aquestes instal·lacions.  
  
L'article 47 de la Llei 15/2017 recull que l'IVAJ potenciarà programes destinats a promoure i facilitar l'accés de la població juvenil a serveis i productes de caràcter cultural, esportiu, recreatiu, de consum, transport i semblants, amb la intermediació i, si escau, la concessió de determinats avantatges econòmics mitjançant l'expedició del Carnet Jove.  
En virtut de tot això i fent ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, confereix al director general de l'Institut Valencià de la Joventut, resolc:  
  
Fer pública la convocatòria del programa d'oferta concertada, en la modalitat Viu l'Estiu, per a 2022, d'acord amb les bases de l'annex I, i els models que s'inclouen com a annexos II, III, IV, V, VI, VII, VIII i IX.  
  
Contra aquesta resolució, que posa fi a la via administrativa, podrà interposar-se potestativament recurs de reposició davant l'òrgan que la va dictar, en el termini d'un mes a partir de l'endemà de la publicació en el Diari Oficial de la Generalitat Valenciana (DOGV), o bé, directament, recurs contenciós administratiu davant el jutjat contenciós administratiu competent, en el termini de dos mesos a partir de l'endemà de la publicació en el DOGV. Tot això, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar qualsevol altre recurs que consideren oportú.  
  
  
València, 16 de març de 2022.- El director general de l'Institut Valencià de la Joventut: Jesús Martí Nadal.  
  
  
ANNEX I  
Bases de la convocatòria del programa d'Oferta Concertada,  
 en la modalitat Viu l'Estiu, per a 2022  
  
1. Objecte de la convocatòria  
L'Institut Valencià de la Joventut ofereix l'ús de les instal·lacions juvenils, dins del programa d'Oferta Concertada, en la modalitat Viu l'Estiu, en el període següent:  
- Del 26 de juny al 14 d'agost de 2022.  
  
2. Serveis que s'ofereixen  
2.1. En les instal·lacions tipus alberg els serveis que s'ofereixen són els següents:  
a) Allotjament en habitacions individuals, amb llençols  
b) Parament de menjador col·lectiu  
c) Servei d'alimentació en pensió completa  
d) Assegurança de responsabilitat civil i d'accidents  
2.2. En les instal·lacions tipus campament els serveis que s'ofereixen són els següents:  
a) Allotjament en tendes o cabanyes: inclou matalassos i material divers d'acampada  
b) Parament de menjador col·lectiu  
c) Servei d'alimentació en pensió completa  
d) Servei de socorrisme en els campaments que disposen de piscina i en els períodes d'obertura d'aquesta  
e) Assegurança de responsabilitat civil i d'accidents  
  
3. Beneficiaris/àries  
3.1. Podran sol·licitar l'ús de les instal·lacions objecte de la present convocatòria les associacions juvenils, els grups escolars de Primària, Secundària, Batxillerat, cicles formatius, universitats, ajuntaments, clubs esportius, associacions socioculturals i altres entitats públiques, i també els grups de joves que organitzen activitats d'oci educatiu.  
  
3.2. El nombre de places sol·licitades no podrà ser inferior a 15.  
3.3. Els/les participants, exclosos els/les monitors/es, tindran edats compreses entre els 7 i els 30 anys al començament de l'estada. En el cas de grups amb persones amb diversitat funcional, el límit d'edat es podrà incrementar fins als 35 anys.  
3.4. Cap participant podrà romandre més de 15 nits de forma continuada en la mateixa instal·lació.  
3.5. Els/les beneficiaris/àries en tot moment hauran de seguir les recomanacions del Protocol de protecció i prevenció enfront de la transmissió i el contagi del SARS-COV-2 per a entitats juvenils que desenvolupen activitats d'oci educatiu i educació no formal, així com la normativa específica i altres autoritats competents en la matèria.  
  
3.6. Així mateix, durant el desenvolupament del Programa d'Oferta Concertada, caldrà tindre en compte les circumstàncies sanitàries de cada moment que puguen afectar en menor o major mesura l'oferta de places, ja que els aforaments podran patir les modificacions dictades per l'autoritat competent en la gestió de la Covid-19. No obstant això, depenent del grau de convivència dels participants, l'aforament podrà ser superior a l'oferit inicialment en cada un dels diferents períodes i instal·lacions.  
  
4. Obligacions dels/les beneficiaris/àries  
4.1. Complir els requisits que exigeix la normativa vigent en matèria de campaments, albergs i activitats juvenils, i també, si escau, les normes de règim intern de les instal·lacions.  
4.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada en la instal·lació.  
4.3. Comptar amb una persona responsable adequada a les necessitats i característiques de cada grup. La persona responsable romandrà en la instal·lació al llarg de tots els dies de duració de l'estada del grup i serà major d'edat.  
4.4. Complir els requisits del Decret 86/2015, de 5 de juny, del Consell, quant a la composició dels equips d'animació, assenyalats en els articles del 23 al 27, o de la normativa vigent durant els períodes oferits en la convocatòria.  
4.5. La relació de l'equip d'animació s'haurà d'enviar a l'IVAJ, en el model de l'annex IV, almenys un mes abans del començament de l'estada, en què es detalle el nom, els cognoms i el tipus de certificat d'animador/a o de monitor/a que siga procedent.  
4.6. La relació dels/les participants s'ha de remetre a l'IVAJ, en el model de l'annex III, almenys 15 dies naturals abans del començament de l'estada, en què es detalle el nom, els cognoms i l'edat de cada un d'ells.  
4.7. L'IVAJ podrà, en qualsevol moment, requerir tant la documentació econòmica relativa a l'estada com també la que acredite les titulacions de l'equip d'animació, i el programa que es durà a terme en la instal·lació.  
4.8. Quan el beneficiari siga un centre escolar i assistisca amb el seu professorat, no seran d'obligat compliment les bases 4.4 i 4.5, pel que fa a la titulació exigida per a qui dirigisca el grup i l'equip de monitors.  
  
4.9. Per a aconseguir la integració juvenil, que és un dels objectius d'aquest programa, es facilitarà que els grups puguen compartir una mateixa instal·lació, tenint en compte que el total de grups amb diversitat funcional no podrà ocupar de manera simultània més del 30 % de les places d'una mateixa instal·lació. Si això succeeix, no se'ls podrà adjudicar la seua sol·licitud. Així doncs, aquesta circumstància haurà de constar en aquesta, per la qual cosa s'haurà de marcar la casella «grup amb diversitat funcional».  
4.10. Efectuar el pagament dels serveis contractats d'acord amb el procediment i els terminis que indica la base 11 d'aquest annex.  
4.11. Disposar d'una fitxa mèdica de cada participant, emplenada i signada.  
4.12. Abonar els danys i desperfectes que causen en la instal·lació, d'acord amb la legislació vigent.  
4.13. Elaboració d'una acta, que s'entregarà a la direcció de la instal·lació, dels serveis utilitzats, així com del nombre i serveis extra prestats als/les assistents en la instal·lació.  
4.14. Fer constar en el material de difusió que es realitze amb motiu de l'estada, tant en suport digital com en qualsevol altre, la col·laboració de l'IVAJ mitjançant la inserció del logo de l'any europeu de la joventut que es facilitarà a aquest efecte.  
4.15. Les entitats adjudicatàries hauran de signar una declaració responsable en què conste que tots/es els/les participants són titulars del carnet jove, o l'han sol·licitat a través d'una entitat financera (Annex IX).  
4.16. L'incompliment de les obligacions anteriors, abans o durant l'estada, podrà donar lloc a la no realització i, fins i tot, a la suspensió d'aquesta en cas d'estar ja en marxa.  
4.17. L'IVAJ no es fa responsable dels actes ni de les omissions dels/les usuaris/àries en la instal·lació.  
  
5. Períodes oferits  
5.1. En l'annex VIII s'indiquen les dates concretes dels períodes que s'ofereixen.  
5.2. S'oferiran períodes d'una setmana, i no podran superar les dues setmanes consecutives. Aquestes estades són de diumenge a diumenge. Els torns començaran el matí del primer dia indicat i acabaran el matí de l'últim. El primer servei d'alimentació, si escau, serà el dinar del dia d'incorporació, i l'últim, el desdejuni del dia d'eixida.  
  
  
6. Sol·licituds  
6.1. Les sol·licituds es formalitzaran en un imprés normalitzat, l'annex II, Sol·licitud programa Oferta Concertada.  
6.2. Les sol·licituds es presentaran telemàticament, a partir de l'endemà de la publicació de la present resolució en el DOGV.  
Oferta Concertada VIU L'ESTIU:  
https://www.gva.es/va/inicio/procedimientos'id\_proc=19119&version=amp  
6.3. Una mateixa entitat només podrà presentar una sol·licitud, fins a l'11 d'abril de 2022. Si s'hi presenten més sol·licituds dins del termini indicat, només es tindrà en compte l'última petició.  
6.4. A partir del dia 12 d'abril de 2022, es podrà continuar presentant sol·licituds sense que una mateixa entitat puga presentar-ne íntegrament més de 2.  
6.5. En el nombre de places sol·licitades s'inclouran les corresponents als membres de l'equip d'animació.  
  
7. Esmena  
7.1. En els impresos de sol·licitud s'hauran d'emplenar tots els apartats. Quan les sol·licituds presentades no estiguen degudament emplenades, es requerirà a les persones interessades perquè, en el termini de 10 dies hàbils a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, amb la resolució prèvia, que es dictarà en els termes que preveu l'article 21 de la Llei 39/2015 d'1 d'octubre, del procediment administratiu comú de les administracions públiques.  
  
7.2. Les esmenes es presentaran preferentment de manera telemàtica, mitjançant el procediment:  
https://www.gva.es/va/inicio/procedimientos'id\_proc=19572  
  
8. Termini de presentació de sol·licituds  
Es podran presentar sol·licituds a partir de l'endemà de la publicació de la present resolució en el Diari Oficial de la Generalitat Valenciana i fins a un mes abans del començament de cada estada.  
  
9. Adjudicació i reserva de places  
9.1. Sol·licituds presentades fins a l'11.04.2022  
a) A l'efecte d'adjudicació de torns i places, en la present convocatòria tindran prioritat les sol·licituds dels/les beneficiaris/àries domiciliats/des en el territori de la Comunitat Valenciana.  
b) Les sol·licituds presentades fins a l'11 d'abril de 2022, inclusivament, s'ordenaran correlativament per ordre d'entrada, en dues llistes: una llista amb les sol·licituds de beneficiaris/àries domiciliats/des a la Comunitat Valenciana, i una altra amb la resta de sol·licituds.  
c) Una vegada transcorregut aquest termini, es farà pública la llista de les sol·licituds rebudes, amb un número d'ordre assignat, en la web de l'IVAJ https://ivaj.gva.es/va/oferta-concertada i també en les seus de l'IVAJ: a Alacant, rambla de Méndez Núñez, 41, 03012 Alacant; a Castelló, carrer dels Orfebres Santalínea, 2, 12833 € Castelló de la Plana, i a València, carrer de l'Hospital, 11, 46781 València. S'obrirà un període de 10 dies hàbils per a presentar-hi qualsevol al·legació. Les al·legacions s'entendran resoltes amb la publicació de la llista definitiva.  
d) La sol·licitud per la qual s'iniciarà l'adjudicació de torns i places, es determinarà mitjançant un sorteig públic.  
e) L'adjudicació es farà per resolució del director general de l'IVAJ.  
  
9.2. Sol·licituds presentades a partir del 12.04.2022  
a) Aquestes sol·licituds es numeraran correlativament, per ordre d'entrada.  
b) Per resolució del director general de l'IVAJ, s'adjudicaran els torns i les places.  
  
10. Publicació i formalització de les adjudicacions  
10.1. Sol·licituds presentades fins a l'11.04.2022  
a) La resolució del director general de l'IVAJ, amb l'adjudicació de places es publicarà en el DOGV, als efectes que preveuen els articles 42, 43 i 45 de la Llei 39/2015, d'1 d'octubre, del procediment administratiu comú de les administracions públiques. També es publicarà en la web de l'IVAJ https://ivaj.gva.es/va/oferta-concertada  
b) Les entitats que resulten adjudicatàries rebran un document amb la liquidació dels pagaments que hauran d'efectuar i els terminis establits a aquest efecte, en el qual figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.  
c) Els/les beneficiaris/àries hauran de formalitzar la reserva com a data límit el dia 2 de juny de 2022.  
d) Per a considerar que l'adjudicació de les places ha sigut formalitzada, el beneficiari/a haurà d'efectuar un pagament de 10,00 - per plaça.  
10.2. Sol·licituds presentades a partir del 12.04.2022  
a) La resolució del director general de l'IVAJ, amb l'adjudicació de places, es notificarà telemàticament als efectes que preveu l'article 45 de la Llei 39/2015, d'1 d'octubre, del procediment administratiu comú de les administracions públiques, i també es publicarà en la web de l'IVAJ https://ivaj.gva.es/va/oferta-concertada.  
b) Els/les beneficiaris/àries rebran un document amb la liquidació dels pagaments que hauran d'efectuar i els terminis establits a aquest efecte, en el qual figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.  
c) Els/les beneficiaris/àries hauran de formalitzar la reserva en un termini de 10 dies hàbils a partir de l'endemà de la recepció de la notificació de l'adjudicació.  
d) Per a considerar que l'adjudicació de les places ha sigut formalitzada, l'entitat haurà d'efectuar un pagament de 10,00 - per plaça.  
  
11. Procediment de pagament  
11.1. Per a formalitzar les adjudicacions, els/les beneficiaris/àries hauran de fer un primer pagament de 10,00 - per plaça, en concepte de reserva, i remetre a l'IVAJ una còpia del justificant bancari i un exemplar signat del document a què es refereix la base 10.  
11.2 El pagament de la resta de l'import es farà en dos terminis: el primer correspondrà al 30 % de l'import total de les places adjudicades ?del qual es restarà la bestreta abonada en concepte de reserva- i el segon, correspondrà al 70 % restant. Els justificants corresponents al primer dels pagaments hauran d'estar en poder de l'IVAJ un mes abans de la data de començament de l'estada, i els corresponents al segon, 15 dies naturals abans d'aquesta data.  
11.3 En les reserves que es formalitzen amb menys d'un mes d'antelació sobre la data de començament de l'estada, s'enviarà a l'IVAJ, juntament amb l'imprés de reserva, el justificant del pagament del 30 % de l'import de les places adjudicades, i el segon pagament del 70 % restant, 15 dies naturals abans d'aquesta data.  
11.4 Tots els justificants de pagament hauran d'indicar el número de reserva, el nom del beneficiari/a, el nom de la instal·lació, el nombre de places reservades i les dates de l'estada. S'hauran d'enviar mitjançant el procediment telemàtic.  
www.gva.es/va/inicio/procedimientos'id\_proc=19056  
11.5. Transcorregut un termini de sis mesos sense que s'haja efectuat el pagament, s'exigiran els deutes pendents mitjançant el procediment administratiu de constrenyiment.  
  
12. Aportació de documentació  
12.1 Dins dels 10 dies hàbils, a partir de l'endemà de la publicació o notificació de l'adjudicació de les places, els/les beneficiaris/àries hauran d'aportar:  
a) Resguard de l'ingrés de 10,00 - per plaça.  
b) Imprés de la reserva, amb la liquidació dels pagaments a efectuar i els terminis establits, signada per la persona representant.  
c) Acreditació de la persona que subscriu la sol·licitud com a representant, la qual podrà autoritzar la consulta de les seues dades d'identitat, mitjançant el sistema de verificació i consulta de dades d'identitat, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. Qui no atorgue aquesta autorització haurà d'aportar una còpia compulsada del DNI.  
12.2 Fins a un mes abans del començament de l'estada:  
a) Relació dels/les integrants de l'equip d'animació.  
b) Resguard del 30 % de l'import total de les places adjudicades, del qual es restarà la bestreta abonada en concepte de reserva.  
12.3 Fins a quinze dies naturals abans del començament de l'estada:  
a) Relació dels/les participants.  
b) Resguard del 70 % de l'import total de les places adjudicades.  
12.4 El resguard de l'ingrés i l'imprés de la reserva signada, així com la llista de l'equip d'animació i de participants, es presentaran telemàticament  
https://www.gva.es/va/inicio/procedimientos'id\_proc=19122  
12.5. L'efectivitat de la resolució d'adjudicació de places quedarà condicionada al compliment del que s'ha expressat en l'apartat anterior. Si en els terminis indicats no es rep en l'IVAJ la documentació requerida en l'apartat 12.1, 12.2 i 12.3, es dictarà la resolució oportuna, en la qual es declararà l'incompliment d'aquestes obligacions per part dels/les beneficiaris/àries, i no originarà cap dret a la devolució de les quanties ja abonades. Aquestes places es podran adjudicar a uns/unes altres interessats/des.  
  
13. Tarifes i preus  
13.1. Els preus de les diferents tarifes s'indiquen en l'annex VII.  
13.2. Els serveis extraordinaris prestats durant l'activitat es facturaran per separat i s'hauran d'abonar en la instal·lació corresponent.  
S'entenen per serveis extraordinaris els prestats a persones no incloses en les places adjudicades, o els serveis de dinar o sopar no inclosos en els dies de duració del torn, de conformitat amb el que disposa la base 3 d'aquest annex, i també altres serveis complementaris, com l'ús de sales o d'altres.  
  
14. Renúncies i terminis  
14.1. Renúncies  
a) La renúncia de places no implicarà la devolució de la quota abonada, excepte en els casos previstos en la base 16.3.  
b) La renúncia total o parcial de places es farà sempre per escrit i telemàticament, utilitzant el model de renúncia de places (annex V).  
https://www.gva.es/va/inicio/procedimientos'id\_proc=19125  
c) En la renúncia s'haurà d'indicar clarament el número de reserva, el nom del beneficiari/ària, el nom i el càrrec del representant i un correu electrònic, el nom de la instal·lació i el període reservat, així com el nombre de places a les quals es renuncia.  
14.2. Terminis  
14.2.1 Si la renúncia es presenta abans de la finalització del termini de formalització de la reserva, no s'aplicarà cap penalització.  
14.2.2 Si la renúncia es presenta una vegada finalitzat el termini de formalització de la reserva, però fins un mes natural abans del començament de l'estada, hi haurà una penalització de 10,00 - per plaça.  
14.2.3 Si la renúncia es presenta en un termini comprés entre un mes i 15 dies naturals abans del començament de l'estada, la penalització serà del 30 % de l'import de la plaça.  
14.2.4 Si la renúncia es presenta amb menys de 15 dies naturals abans del començament de l'estada, la penalització serà del 100 % de l'import de la plaça.  
La no comunicació de la renúncia implicarà la penalització del 100 % de l'import abonat fins al moment.  
  
15. Sol·licitud de devolució de pagaments  
15.1. La sol·licitud de devolució de pagaments es farà sempre per escrit, utilitzant el model de sol·licitud de devolució de quota (annex VI), i es presentarà telemàticament. En aquesta sol·licitud s'haurà d'indicar clarament el número de reserva, el nom del beneficiari/ària, el nom i el càrrec del representant, un correu electrònic, el nom de la instal·lació i el període reservat, així com el nombre de places a què es renuncia i per les quals se sol·licita la devolució, i els motius al·legats. A la sol·licitud s'adjuntaran, a més, els justificants que acrediten els motius al·legats, les dades bancàries i els justificants de pagament.  
  
https://www.gva.es/va/inicio/procedimientos'id\_proc=19259  
15.2. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no tinga lloc l'estada o no s'utilitze el servei i s'acredite mitjançant document fefaent. A aquest efecte, es consideraran causes no imputables a la persona interessada els supòsits següents:  
a) Malaltia que li impedisca l'assistència a la instal·lació, degudament justificada mitjançant un certificat mèdic oficial, emplenat i signat, o un informe hospitalari.  
b) Malaltia o mort d'un familiar fins al segon grau de consanguinitat o afinitat, degudament justificada mitjançant un certificat mèdic oficial emplenat i signat.  
c) Suspensió del programa d'Oferta Concertada per part de l'IVAJ.  
  
d) Altres causes de força major, degudament justificades. A l'efecte de la present convocatòria i pel que fa a possibles devolucions, no es considerarà causa de força major el fet que no es complisquen les previsions d'ocupació efectuades pels/les beneficiaris/àries.  
  
15.3. En qualsevol cas, les causes que apareixen en els supòsits anteriors s'hauran de referir exclusivament als/les participants relacionats/des en els annexos III i IV. En el cas que aquestes llistes no s'hagueren entregat a l'IVAJ, no es tindran en compte els motius exposats per a la sol·licitud de devolució de quotes.  
  
16. Possibilitat de variació del programa d'Oferta Concertada  
16.1. L'IVAJ es reserva el dret de modificar el programa d'Oferta Concertada i d'adaptar-lo a la demanda, a l'interés públic o a la situació sanitària vigent a cada moment ocasionada per la Covid-19.  
  
16.2. A més, es podran incorporar nous períodes, així com suspendre'n alguns, si circumstàncies d'interés públic impedeixen el normal desenvolupament de les estades.  
16.3. En cas de modificació o de suspensió d'alguna de les estades previstes quan s'haja produït l'adjudicació de places, s'oferirà als beneficiaris afectats la possibilitat d'accedir a una altra instal·lació de característiques semblants o la devolució de les quantitats ingressades a compte. Aquesta modificació es publicarà en la web de l'IVAJ i també es comunicarà mitjançant un anunci publicat en els taulers de les seus de l'IVAJ: a Alacant, rambla de Méndez Núñez 41, 03719 Alacant; a Castelló, carrer dels Orfebres Santalínea 2, 12813-Castelló de la Plana i a València, carrer de l'Hospital,11 46315 València.  
  
16.4. L'IVAJ dictarà totes les instruccions que siguen necessàries per al desenvolupament de la present resolució.  
  
17. Acceptació de les bases  
La participació en la present convocatòria implica l'acceptació de les bases que la regulen.